Diari Oficial de la Generalitat Valenciana


Sumari del DOGV 7060, del 04-07-2013 (2013/6997)

Informació pública del pla parcial, estudi d'integració paisatgística i pla de participació pública del sector P-1, situat en el barri de l'Estació.
----------------------------------------------------------------------------------------------------------------------------------------------------

### Dades del document

Número de DOGV
:   7060

Data del DOGV
:   04-07-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/6997


Data del document
:   14-06-2013

Organisme emissor
:   Ajuntament de la Pobla Llarga

Tipus de document
:   Anunci

Descriptors 

:   * Pobla Llarga, la
    * pla d'urbanisme
    * administració local

Informació pública del pla parcial, estudi d'integració paisatgística i pla de participació pública del sector P-1, situat en el barri de l'Estació. [2013/6997]  
El Ple de l'Ajuntament, en la sessió extraordinària celebrada el dia 26 de Novembre de 2012, va acordar el següent:  
«Vist l'expedient que s'està tramitant per a l'exposició al públic del pla parcial i l'estudi d'integració paisatgística que l'acompanya del sector P-1 del vigent Pla General Municipal d'Ordenació Urbana, situat en el barri de l'Estació.  
Vist que, amb data 6 de juliol de l'any en curs, es va subscriure un conveni urbanístic entre l'Ajuntament de la Pobla Llarga i la mercantil AMC Grupo Alimentación Fresco y Zumos, SA, l'objecte de la qual és el desenvolupament de la unitat d'execució I (P-1 S-1), s'ha presentat per a la tramitació corresponent i aprovació municipal, un pla parcial del sector P-1, acompanyat d'un estudi d'integració paisatgística i pla de participació pública. L'estudi esmentat es va sotmetre a consulta dels ciutadans i es va exposar al públic la proposta del pla de participació pública per a definir els objectius de qualitat i la resta de consideracions a tindre en compte per a elaborar l'estudi d'integració paisatgística que acompanya al present parcial.  
Vist que, finalitzat el termini d'exposició al públic del pla de participació pública i a la vista dels resultats obtinguts amb la consulta, en data 22 de novembre de l'any anterior, es va presentar el pla parcial del sector P-1, el corresponent estudi d'integració paisatgística i el resultat del pla de participació pública adaptat a les referides consultes, per a l'exposició al públic dels documents de planejament i paisatge.  
  
Vist que, durant el termini legal hàbil s'han presentat dos al·legacions: una, la formulada per la mercantil AMC Grupo Alimentación Fresco y Zumos, SA i l'altra subscrita per María Victoria Serra Martí.  
Vist que el Ple extraordinari celebrat el dia 14 de juny de 2013 va acordar estimar les al·legacions formulades per la mercantil anteriorment citada i desestimar les al·legacions subscrites per la titular afectada, María Victoria Serra Martí, va acordar sotmetre, de nou, a informació pública:  
- El pla parcial, sòl urbanitzable, ús indústria.  
- Estudi d'integració paisatgística juntament amb el pla de participació pública.  
De conformitat amb l'article 90.2 de la Llei Urbanística Valenciana, els plans parcials que no siguen promoguts amb motiu d'un programa d'actuació integrada se sotmetran a informació pública pel termini d'un mes en les condicions de publicitat establides en l'article 83.2 de la present llei per als plans generals.  
L'article 11 de la Llei d'Ordenació del Territori i Protecció del Paisatge en relació amb l'article 48.4.a del Reglament de Paisatge de la Comunitat Valenciana, obliga a acompanyar els plans parcials d'un estudi d'integració paisatgística, la qual cosa s'ha efectuat en este cas.  
Els articles 101, 87 i 90 de la Llei Urbanística Valenciana, preveuen la suspensió de llicències com a acte aparellat a l'exposició pública dels instruments de planejament i la possibilitat dels particulars per a promoure plans de desenvolupament i l'obligació d'exposar-los al públic pel termini d'un mes.  
Per tot això, vistos els preceptes mencionats i els informes tècnic i jurídic elaborats a este efecte, el Ple acorda:  
Primer. Exposar al públic el projecte del Pla Parcial del Sector P-1, situat en el barri de l'Estació, així com el corresponent estudi d'integració paisatgística que l'acompanya.  
Segon. Suspendre l'atorgament de llicències d'activitat, parcel·lació, edificació i demolició en l'àmbit afectat.  
Cosa que es fa pública per a general coneixement, i s'advertix al mateix temps que, durant el termini d'un mes a comptar des de l'endemà de la data de publicació en el Diari Oficial de la Comunitat Valenciana, els que estigueren interessats podran consultar l'expedient de 09.00 a 14.00 hores, de dilluns a divendres, en les dependències d'Urbanisme, en l'Ajuntament mateix, així com en la pàgina web municipal, la direcció de la qual és , i, formular, en este mateix termini, les al·legacions que creguen convenients.  
  
La Pobla Llarga, 14 de juny de 2013.- L'alcalde president: Rafael Soler Vert.